BODOLAND रादाब, कक्राझार, जुन 20 : कक्राझार जिल्ला गसाइगाव महकुमानि सिङाव कसुगाव थिखानाय हाग्रा ओनसोलखौ थांनाय 5 जुन खालारखालि रायमना माहारियारि पार्क महरै फोसावनायनि उनाव गदिबि खेब सासे सुरां मैहुरखौ हमनो हादों। रायमना हाग्रा बिफान आरो एस.एस.बि. जवाननि हेफाजाबै जथायै सिग्रोमानायाव 19 जुन सनिबारखालि AS 16 AC 3695 नम्बरनि गंसे अट’आव मैदेर हाथाइजों लोगोसे सासे सुबुंखौ खानो हादों। खाजानाय सुबुंखौ कसुगाव पुलिस थानानि सिङाव थानाय जानालि गामिनि माथिउ बसुमतारी होनना मिथिनानै मोनदों।